Asakada 3 nafar yollanma ishchi is gazidan zaharlanib vafot etdi

Andijon viloyati Asaka tumanidagi fermer xo'jaligiga tegishli bo'lgan dala shiyponida 14 fevral kuni 3 nafar yollanma ishchi is gazidan zaharlanib vafot etdi. Bosh prokuratura holat yuzasidan ma'lumot berdi.
Ta'kidlanishicha, ishchilar qo'lbola usulda yasalgan sandalda yoqilgan ko'mir is gazidan zaharlangan. Marhumlarning vafot etgani yuzasidan sud-tibbiy ekspertizasi tayinlangan. Hozirda tergovga qadar tekshiruv harakatlari olib borilmoqda.
Ma'lumot uchun, shu kuni soat 10:30 da favqulodda vaziyatlar bo'limiga tumandagi “Asaka zotli chorva” fermer xo'jaligi binosida uch kishi jasadi topilgani bo'yicha xabar kelib tushgandi.
 FVV: “Yil boshidan buyon 28 nafar fuqaro is gazidan vafot etdi”
Avvalroq Farg'onada 3 kishi is gazidan zaharlanib vafot etgani haqida xabar berilgandi. Shuningdek, Nukusda ijarada yashovchi talaba is gazidan zaharlanib vafot etgan.